# 2η Εταιρική Συνάντηση στην Λευκωσία - ΔΕΛΤΙΟ ΤΥΠΟΥ

Στο πλαίσιο της Πράξης «Διασυνοριακές Συνέργειες για Νέες Λύσεις Ανάπτυξης των Ενεργειακά Αποδοτικών Υποδομών στην Αστυνομία POLI-SYNERGIES PLUS» πραγματοποιήθηκε στη Λευκωσία, η 2η Συνάντηση εργασίας του εταιρικού σχήματος. Η συνάντηση πραγματοποιήθηκε στις 9 & 10 Σεπτεμβρίου στη Δημοτική Βιβλιοθήκη του Δήμου Στροβόλου, όπου το εταιρικό σχήμα είχε την ευκαιρία να συζητήσει και να αναλύσει την εξέλιξη του έργου. Το έργο υλοποιείται στο πλαίσιο του Προγράμματος Interreg Ελλάδα Κύπρος 2021-2027 και συγχρηματοδοτείται από το ΕΤΠΑ και εθνικούς πόρους της Ελλάδας και της Κύπρου.

Ειδικότερα, κατά τη διάρκεια της συνάντησης οι Δικαιούχοι (ΚΑΠΕ, Αστυνομία Κύπρου, Ελληνική Αστυνομία) ενημερώθηκαν για την πρόοδο υλοποίησης της Πράξης σε όλα τα Πακέτα Εργασίας (ΠΕ), ενώ συμφωνήθηκαν τα επόμενα βήματα. Ιδιαίτερη έμφαση δόθηκε στην εξέλιξη του ΠΕ-3 (κοινή προσέγγιση) και στα στοιχεία που πρόκειται να συλλεγούν από τις 2 Αστυνομίες με βάση τα ερωτηματολόγια του ΚΑΠΕ, ενώ παρουσιάστηκαν όλοι οι σύγχρονοι χρηματοδοτικοί μηχανισμοί για την ενεργειακή αποδοτικότητα υποδομών στην τρέχουσα προγραμματική περίοδο. Στην συνέχεια συζητήθηκαν τα χρονοδιαγράμματα σχετικά της εφαρμογής της κοινής προσέγγισης στους 7 αστυνομικούς σταθμούς στην Ελλάδα και στην Κύπρο (ΠΕ-4), καθώς τα θέματα της δημοσιότητας (ΠΕ-2).

Επίσης, πραγματοποιήθηκε επίσκεψη του εταιρικού σχήματος στο Αστυνομικό Σταθμό Ομορφίτας, ο οποίος είναι ένας από τους 5 συνολικά σταθμούς που πρόκειται να αναβαθμιστούν στην Κύπρο. Στην συνάντηση ο Διοικητής και τα στελέχη του σταθμού υποδέχθηκαν το κλιμάκιο της Πράξης και τους ξενάγησαν στους χώρους που πρόκειται να αναβαθμιστούν (με την χρήση θερμομόνωσης, την τοποθέτηση νέων ενεργειακών κουφωμάτων, τον φωτισμό και την χρήση φ/β).

Στις συναντήσεις εργασίας, συμμετείχε η επικεφαλής του έργου από την Αστυνομία Κύπρου κα Χρύσω Αγγέλη (Αστυνόμος Β), ο κός Αντώνης Χατζηαντώνης του Κλάδου Κτιριακών Υποδομών του Αρχηγείου, καθώς και συνεργάτες από την εταιρεία Enoros (κος Κων/νος Κλουδάς) και το Ενεργειακό Γραφείο Κύπρου. Από το Κέντρο Ανανεώσιμων Πηγών και Εξοικονόμησης Ενέργειας (ΚΑΠΕ) συμμετείχε ο Δρ Κων/νος Πατλιτζιάνας (Συντονιστής Πράξης), ενώ από το Αρχηγείο της Ελληνικής Αστυνομίας (Δ/νση Υποδομών και Τεχνικών Μέσων - Τμήμα Κτιριακών Έργων και Υποδομών) οι κ. Διονύσης Καλιαμπός (Αστυνόμος Α) και κ. Γιώργος Τσικνάκης (Αστυνόμος Β).

Η 3η συνάντηση εργασίας προγραμματίζεται να πραγματοποιηθεί στην Κρήτη στους επόμενους μήνες, με τους Δικαιούχους μέχρι τότε να συνεργάζονται εντατικά με βάση ένα ένα συνεκτικό και συμφωνημένο από όλους χρονοδιάγραμμα, ώστε να επιτευχθούν όλοι οι στρατηγικοί στόχοι της Πράξης.

*Ακολουθούν φωτογραφίες από την συνάντηση:*

|  |  |
| --- | --- |
|  |  |
|  |  |

*Πρόγραμμα Συνεργασίας Interreg VΙ-A “Ελλάδα - Κύπρος 2021-2027.*

*Συγχρηματοδοτείται από την Ευρωπαϊκή Ένωση (ΕΤΠΑ) και από Εθνικούς Πόρους της Ελλάδας και της Κύπρου.*

